John Snerting

John Gunerius Hansen Snerting (født 14. februar 1874 på Inderøy, død 4. februar 1965) var gårdbruker, kavalerioffiser, handelsbestyrer og ordfører i Inderøy 1926–1927 og 1932–1934 for Venstre. Han var også varaordfører 1920–22.  

Han var utdannet fra kavaleriets underoffisersskole 1895, og var fastlønnet sersjant ved Nordenfjeldske Dragonregiment på Rinnleiret fra 1899, forfremmet til furer 1916, standartjunker 1924, kvartmester 1927 og rittmester fra 1930. 

John Snerting drev gården By vestre («Sanden») på Kjerknesvågen i 22 år inntil han solgte den i 1926 og etablerte småbruket Bruvold, også det på Kjerknesvågen.

Han var daglig leder av Inderøy Forbruksforening på Kjerknesvågen fra 1900–07, her etterfulgte han Ole Braa. Snerting var også styremedlem i Inderøy Sparebank og Nordøy meieri.

Referanser 

Ordførere i Inderøy
Venstre-ordførere i Nord-Trøndelag
Personer fra Inderøy kommune
Fødsler i 1874
Dødsfall i 1965